José María Aristrain

José María Aristrain de la Cruz (Olaberria, Gipuzkoa, 1962) enpresaburua da. Suitzan bizi da.

 Bizitza 
Aitak, José María Aristrain Noainek, 1955ean sortutako enpresak Aceros Aristraín enpresaren bitartez Gipuzkoako hainbat enpresa metalurgiko kudeatu zituen. José María Aristrain de la Cruz 1986an egin zen enpresaren buru, 24 urte zituela, aita helikoptero istripuan hil zitzaionean.

1997an Aceralia espainiar enpresari saldu zizkion lantegi guztiak.http://www.elpais.com/articulo/economia/ACERALIA/COOPERS__LYBRAND/ARISTRAIN/Aceralia/Aristrain/negocian/intercambiarse/participaciones/elpepieco/19970917elpepieco_24/Tes El Pais egunkariko albistea. Ondoren Arcelor taldea sortu zen, Usinor, Aceralia eta Arbed enpresak batuta. Azkenik, Mittal indiar enpresak Arcelor erosi eta gero, gaur egun Arcelor Mittal enpresaren akziodun nagusien artean dago. Horrez gain, Forbes aldizkariak argitaraturiko milioidunen zerrendan, diru gehien daukan euskal herritarra dahttp://cybereuskadi.com/aristrain-unico-vasco-en-la-lista-de-millonarios-de-forbes Cybereuskadi webguneko albistea. (zerrendan ageri zen euskal herritar bakarra izan zen 2011 arte).

Gaur egun, Aristrain Suitzako Gstaad herrian bizi da. Aristrainek han duen etxeak 65 milioi euro balio duela kalkulatu zuten 2015ean.

Espainiako Zerga Agentziaren izenean, Espainiako Fiskaltzak eta Espainiako Estatuko Abokatutzak inoizko zerga iruzurreko salaketa handiena egin zioten, 211 milioi euroren zerga iruzurra egitea akusatuta. Horrek kalte ekonomiko handiak eragin dizkio Aristraini; izan ere, Aristrainen Espainiako ondasunak bahituta dauzka Estatuak, 2011n zerga iruzurreko akusazio hori abiatu zenetik.

Bere emazte ohiari —María Palma Polonio abeslari eta kazetariari— ordaindu beharreko pentsioa hainbat urtez ez ordaintzeagatik ere auzipetu zuten.

 Bilakaera Forbes zerrendan 

 Urtea Postua Dirua (milioi euro) Joera2007   1.800 2008   2.600  2009   1.300  2010   1.800  2011   1.700  2012   1.100  2013  1075  1.000  

 Erreferentziak 

 Kanpo estekak 
  Aristrainen profila, Forbes.com webgunean.

Kategoria:Olaberritarrak
Kategoria:Gipuzkoako enpresaburuak